Karin Dreijer Andersson

Korin Dreijer Anderšon (; g. 1975 m. balandžio 7 d. Nakoje, Stokholmas), taip pat žinoma sceniniu vardu Fever Ray, – elektroninės muzikos dueto The Knife, kurį suformavo kartu su broliu Olof Dreijer, pagrindinė vokalistė. Anderšon anksčiau buvo alternatyviojo roko grupės Honey Is Cool vokalistė ir gitaristė. 2009 m. Anderšon išleido savo debiutinį solinį albumą „Fever Ray“.

Jos vokalinis stilius išsiskiria tiek spiegiamuoju, tiek žemu tonais, bei daugiatakelių vokalų su skirtingais tonų perėjimais panaudojimu, tokiu būdu sukuriant painų ir paslaptingą muzikos poveikį. Fotosesijose, vaizdo ir gyvuose pasirodymuose Anderšon naudoja kaukes, veido ir kūno dažus, įmantrius kostiumus ir kitus teatrinius elementus.

 Karjera 
Kol grupė „The Knife“ darė pertrauką, Anderšon įrašė solinį debiutinį albumą „Fever Ray“, kuris įrašų kompanijos „Rabid Records“ išleistas 2009 m. kovo 18 d. Prieš tai pasirodė pirmasis singlas iš albumo – „If I Had a Heart“, internete išleistas 2008 m. gruodžio 15 d. Daina buvo panaudota vienoje iš amerikiečių televizijos serialo „Bręstantis blogis“ serijų, o vėliau tapo įžangine kanadiečių-airių kurto istorinio draminio serialo „Vikingai“ melodija.

2005 m. Anderšon atliko vokalą grupės Röyksopp dainoje „What Else Is There?“ iš jų albumo „The Understanding“. Ji taip pat nusifilmavo to singlo videoklipe, bet ne kaip vokalistė, kurią įkūnijo norvegų modelis Marianne Schroader. 2008 m. Anderšon atliko grupės dEUS dainą „Slow“ iš jų albumo „Vantage Point“. Vėliau Anderšon dar kartą bendradarbiavo su Röyksopp, prisidėdama takelių „This Must Be It“ ir „Tricky Tricky“ iš 2009 m. albumo „Junior“ įrašyme.

2009 m. Anderšon sukūrė garso takelį feminisčių pornografinių trumpametražių filmų rinkiniui „Dirty Diaries“. Sceniniu vardu Fever Ray, Anderšon 2010 m. konsertavo Koačelos festivalyje ir susilaukė teigiamų atsiliepimų iš kritikų. Tų pačių metų rugsėjį dalyvavo festivaliuose „Electric Picnic“ (Airija) ir „Bestival“ (Anglija).

 Asmeninis gyvenimas 
Anderšon yra ištekėjusi už Kent Peter Kristian Andersson ir turi du vaikus, kurių vardai nežinomi. Jos mėgstamiausias televizijos šou yra „Majamio policija“.

 Diskografija 

 Albumai 
 Fever Ray (2009)
 Live in Luleå (2009)

 Singlai 
 „If I Had a Heart“ (2008)
 „When I Grow Up“ (2009)
 „Triangle Walks“ (2009)
 „Seven“ (2009)
 „Mercy Street“ (2010)

 Bendradarbiaujant su kitais atlikėjais 
 Pavadinimas Metai Atlikėjas Albumas „Wasted“ 2000 Robot Fake or Real? „Axe Man“ 2001 Silverbullit Citizen Bird „Lost in the City Nights“ Yvonne Hit That City „What Else Is There?“ 2005 Röyksopp The Understanding „Slow“ 2008 dEUS Vantage Point „This Must Be It“ 2009 Röyksopp Junior „Tricky Tricky“

 Išnašos 

 Nuorodos 

 Oficiali svetainė


Kategorija:Švedijos dainininkai
Kategorija:Ambientinės muzikos atlikėjai